CELEX: 22018D1179
Language: et
Date: 2016-12-02 00:00:00
Title: EMP ühiskomitee otsus nr 241/2016, 2. detsember 2016, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ ja X lisa „Teenused üldiselt“ [2018/1179]

23.8.2018   
               
               
                  ET
               
               
                  Euroopa Liidu Teataja
               
               
                  L 215/40
               
            
         EMP ÜHISKOMITEE OTSUS
         nr 241/2016,
         2. detsember 2016,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ ja X lisa „Teenused üldiselt“ [2018/1179]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 17. septembri 2013. aasta soovitus 2013/461/EL SOLVITi toimimise põhimõtete kohta (1).
                  
               
                     (2)
                  
                  
                     Soovitusega 2013/461/EL asendatakse komisjoni soovitus 2001/893/EÜ (2), mis on EMP lepingusse inkorporeeritud ja mis tuleb sellest tulenevalt EMP lepingus asendada.
                  
               
                     (3)
                  
                  
                     Seetõttu tuleks EMP lepingu II lisa ja X lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa XX peatüki pealkirja „ÕIGUSAKTID, MIDA LEPINGUOSALISED ARVESSE VÕTAVAD“ all jäetakse välja punkti 5 (komisjoni soovitus 2001/893/EÜ) tekst.
         
         
            Artikkel 2
            EMP lepingu X lisa punkti 3a (komisjoni rakendusotsus 2014/89/EL) järele lisatakse järgmine punkt:
            
               „ÕIGUSAKTID, MIDA LEPINGUOSALISED ARVESSE VÕTAVAD
               
               
                        
                           1.
                        
                        
                           
                              32013 H 0461: komisjoni 17. septembri 2013. aasta soovitus 2013/461/EL SOLVITi toimimise põhimõtete kohta (ELT L 249, 19.9.2013, lk 10).“
                        
                     
         
         
            Artikkel 3
            Soovituse 2013/461/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 4
            Käesolev otsus jõustub 3. detsembril 2016, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 5
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 2. detsember 2016
            
               
                  EMP ühiskomitee nimel
               
               
                  eesistuja
               
               Bergdís ELLERTSDÓTTIR
            
         
         
            (1)  ELT L 249, 19.9.2013, lk 10.
         
            (2)  EÜT L 331, 15.12.2001, lk 79.
         
            (*1)  Põhiseadusest tulenevaid nõudeid ei ole nimetatud.